AIŠKINAMASIS RAŠTAS 

[bookmark: Pavadinimas]DĖL SAVIVALDYBĖS TARYBOS 2020 M. LAPKRIČIO 26 D. SPRENDIMO NR. 1-347 „DĖL PANEVĖŽIO MIESTO TERITORIJŲ IR GATVIŲ PRIEŽIŪROS IR TVARKYMO PASLAUGŲ TEIKIMO ĮKAINIŲ SĄRAŠO PATVIRTINIMO“ PAKEITIMO
2026 m. spalio 13 d.
Panevėžys

1. Sprendimo projekto tikslai ir uždaviniai:
Vadovaudamasi Lietuvos Respublikos vietos savivaldos įstatymo (toliau – Įstatymas) 15 str. 2 dalies 29 punktu Tarybos kompetencija kainų ir tarifų už savivaldybės valdomų įmonių [...] teikiamas atlygintinas viešąsias paslaugas [...] nustatymas (tvirtinimas) įstatymų nustatyta tvarka.
Panevėžio miesto savivaldybės tarybos 2020 m. lapkričio 26 d. sprendimu Nr. 1-347 „Dėl Panevėžio miesto teritorijų ir gatvių priežiūros ir tvarkymo paslaugų teikimo įkainių sąrašo patvirtinimo“ buvo patvirtinti, o 2022 m. spalio 27 d. sprendimu Nr. 1-350 išdėstyti nauja redakcija Panevėžio miesto teritorijų ir gatvių priežiūros ir tvarkymo paslaugų sąrašas bei teikimo įkainiai (toliau – Sąrašas).  
2026 m. spalio 13 d. gautas AB „Panevėžio specialus autotransportas“ (toliau – Bendrovė) raštas Nr. 3-259 „Dėl paslaugų teikimo įkainių sąrašo papildymo“, kuriame prašoma papildyti Sąrašą aštuoniomis paslaugomis. 
Paslaugų ir jų įkainių sąrašo projekto lyginamasis variantas pridedamas.
            2. Siūlomos teisinio reguliavimo nuostatos, laukiami rezultatai:
            Parengtas savivaldybės tarybos sprendimo projektas „Dėl savivaldybės tarybos 2020 m. lapkričio 26 d. sprendimo Nr. 1-347 „Dėl Panevėžio miesto teritorijų ir gatvių priežiūros ir tvarkymo paslaugų teikimo įkainių sąrašo patvirtinimo“ pakeitimo“, kuriuo papildomas ir pakeičiamas Sąrašas numatomų teikti viešųjų paslaugų, nustatomi įkainių dydžiai (be PVM) eurais.  
            3. Lėšų poreikis ir šaltiniai:
            Vadovaujantis Lietuvos Respublikos vietos savivaldos įstatymo 15 straipsnio 2 dalies 29 punktu tarifus ir kainas už savivaldybės kontroliuojamų įmonių teikiamas atlygintinas paslaugas nustato Savivaldybės taryba.
            4. Sprendimui priimti reikalingi pagrindimai, skaičiavimai ar paaiškinimai:
            Sprendimo projektas parengtas įvertinus ir išanalizavus Bendrovės pateiktas įkainių projektų dedamąsias ir skaičiuokles. Kiekvieno paslaugos įkainio struktūra susideda iš pilnos paslaugos savikainos bei pelno maržos. Pilną savikainą sudaro gamybinė (paslaugos) savikaina bei administracinės (veiklos) sąnaudos. Gamybinė (paslaugos) savikaina sudaroma iš tiesioginių (darbo užmokestis ir soc. draudimas, medžiagos, kuras, tepalai, atsarginės detalės, nusidėvėjimas,  kitos sąnaudos) ir netiesioginių sąnaudų. Administracinės (veiklos) sąnaudos, tai tiesiogiai su gamyba nesusijusios įmonės sąnaudos (administracijos darbuotojų atlyginimai, IT įrangos nusidėvėjimas, kanceliarinės išlaidos, mokymų sąnaudos ir kt.).
              Kiekvienos paslaugos įkainiui pagal paslaugos pobūdį bei proceso organizavimą buvo nustatytas skaičiavimo vienetas. 
              Atliekant skaičiavimus yra naudojama mechanizmų valymo darbų tarifų skaičiavimo metodika, įvertintas naudojamos įrangos našumas, darbuotojo darbo našumas, autotransporto priemonių techninės galimybės bei medžiagų sunaudojimo koeficientai.
5. Kieno iniciatyva parengtas sprendimo projektas: 
Sprendimo projektas parengtas Savivaldybės administracijos iniciatyva, gavus iš AB ,,Panevėžio specialus autotransportas“ duomenis.

PRIDEDAMA:
1. AB „Panevėžio specialus autotransportas“ 2026 m. spalio 13 d. raštas Nr. 3-259 „Dėl paslaugų teikimo įkainių sąrašo papildymo“, 4 lapai;
2.Panevėžio miesto savivaldybės tarybos 2020 m. lapkričio 26 d. sprendimo Nr. 1-347 „Dėl Panevėžio miesto teritorijų ir gatvių priežiūros ir tvarkymo paslaugų teikimo įkainių sąrašo patvirtinimo“ (suvestinės redakcijos) pakeitimo projekto lyginamasis variantas, 11 lapų.

